ÚRAD VLÁDY 
SLOVENSKEJ REPUBLIKY
     sekcia vládnej legislatívy
		
								  Na rokovanie vlády SR
								  dňa 2. februára 2005
								  K materiálu č.1809 /2005
                                                                                   K bodu č. 

S T A N O V I S K O

k návrhu zákona, ktorým sa mení a dopĺňa zákon Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov - k novému zneniu

I

Návrh  zákona, ktorým sa mení a dopĺňa zákon Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov predkladá na rokovanie vlády SR minister vnútra V. Palko.

Účelom navrhovanej právnej úpravy je najmä upraviť podmienky, za ktorých je možné udeliť štátne občianstvo.

Návrh zákona bol zaslaný na pripomienkové konanie,  v rámci ktorého uplatnili zásadné pripomienky podpredseda vlády SR pre európsku integráciu, ľudské práva a menšiny a Ministerstvo práce, sociálnych vecí a rodiny SR. Na rozporovom konaní s podpredsedom vlády bol rozpor týkajúci sa skrátenia lehoty na vybavenie žiadostí o udelenie štátneho občianstva a doplnenia ustanovenia o nediskriminácii odstránený. Zásadné pripomienky ministerstva práce, sociálnych vecí a rodiny sa týkali ustanovení, ktoré boli z návrhu vypustené. 

Návrh zákona sa predkladá na rokovanie vlády Slovenskej republiky bez rozporov.     

Návrh zákona je v súlade s Ústavou Slovenskej republiky a medzinárodnými zmluvami, ktorými je Slovenská republika viazaná. 

II

Predmetný návrh zákona prerokovala Legislatívna rada vlády SR na svojom   zasadnutí  11. januára 2005   a   odporučila   vláde SR   návrh zákona   s ch v á l i ť  s tým, že na rokovanie vlády SR bude predložené jeho nové znenie, do ktorého budú zapracované jej pripomienky a odporúčania.
	
                                                            III		

 Sekcia vládnej legislatívy Úradu vlády SR konštatuje, že predkladateľ do predloženého znenia návrhu zákona zapracoval všetky pripomienky a odporúčania legislatívnej rady (55 pripomienok). Taktiež doplnil materiál požadovanými údajmi, ktoré sa týkali vyjadrenia Ministerstva financií SR k finančnému dopadu návrhu zákona na štátny rozpočet. 

Sekcia vládnej legislatívy Úradu vlády SR preto odporúča vláde Slovenskej republiky návrh zákona, ktorým sa mení a dopĺňa zákon Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov schváliť, po zapracovaní ešte tejto pripomienky : 

V bode 2 § 8a ods.2 slovo „písmena“ je potrebné nahradiť slovom „písm.“.

Bratislava  28.januára 2005
Vypracovala: J. Fischerová	 
	Štefan G r m a n
	                                                                            generálny riaditeľ 
                                                                                sekcie vládnej legislatívy